100% BROWNY seeria märkmikud on enda ümber saanud juba päevi näinud pruunid paberkotid.
#000000
Märkmiku sisuks on ümbertöödeldud naturaalne paber, millel jääb näha ka jälg valgest kirjutusvahendist, lisab elu juurde söe- ja pastellijoonistustele ning krokiidele.
#000001
Ühtlasi on meieni jõudnud tagasiside, et oma mahedusega sobib pruun sisupaber hästi värvipimedatele ning autismispektri häirega inimestele kasutamiseks.
#000002
Dekoreerimata versiooni puhul saab märkmikukasutaja või kinkija soovi korral ise ägeda kaanekujunduse luua.
#000003
IKIGI märkmikute kasutamise muudab mõnusaks nende lahtise seljaga kõvakaaneline köitekonstruktsioon, mis võimaldab neid 180 kraadiselt ehk täiesti lapikuna avada.
#000004
NB! Kui dekoreerimata märkmiku puhul on eelistusi, kas sellel oleks kaanel pigem poekoti sanga koht peal või mitte, siis palun märkida see kassas märkuste lahtrisse. Proovime nende soovidega võimalusel arvestada. Aitäh!
#000005
sisupaber: Räpina Paberivabriku segamakulatuurist valmistatud naturaalne paber 90g/m2 (FSC märgisega)
#000006
Hoiatus! Puuduv seljaosa võimaldab märkmiku mugavalt ja täielikult avada, kuid seetõttu pole taolised köited mõeldud selleks, et sinna asju vahele koguda. Avatud selja tõttu võivad sel juhul kaaned sisuploki küljest lahti lüüa. Kui see aga juhtub, siis saab neid edukalt tagasi panna kahepoolse teibi või PVA-liimiga.
#000007
Erilised & erilised & Märkmikud
#000009